
Premier Evelyn Wever-Croes: 


CELEBRACION HOPI AMENO RIBA DIA 
INTERNACIONAL DI PERSONANAN CU 
LIMITACION: 


“Vision di Gabinete Wever-Croes ta pa crea mas inclusion 
creando mas posibilidad pa tur ciudadano” 


Diahuebs anochi, den un encuentro hopi ameno na MFA 
Paradera, Prome Minister Evelyn Wever-Croes a celebra e dia 
internacional di personanan cu limitacion hunto cu Plataforma 
pa Persona cu Limitacion. Prome Minister, hopi emociona, a 
expresa su gratitud na tur esnan cu ta haci e trabou grandi y 
bunita di yuda nos ciudadanonan cu limitacionnan. Gobierno 
ta solamente un vehiculo cu mester facilita pa e trabou aki 
wordo haci cu menos limitacion, desafio y reto. 


“Pa Gabinete Wever-Croes inclusion tin prioridad. Esaki ta 
un paso hopi importante den e direccion pa brinda un miho 
calidad di bida na esnan mas vulnerable den nos comunidad”, 
Premier Wever-Croes a enfatisa. 


Na e ocacion, Prome Minister a ricibi un regalo hopi bunita for 
di e hoben autista, Kay. Kay a pinta un cuadra masha bunita 
cu palabranan, segun Prome Minister, hopi pisa y cu ta cuadra 
cu e funccion cu un Prome Minister tin. “It is in your hands to 
create a better world for all who live in it”. (‘Ta den bo man pa 
crea un miho mundo pa tur cu ta biba den dj'e”). E cuadra ta 
refleha e pasion y amor cu Kay a pone den dje como tambe 
e parti artistico di e hoben. Prome Minister a bisa Kay cu su 
cuadro sigur lo wordo poni den su oficina y hunto cu otro 
cuadranan cu e tin di muchanan special. 


“Esaki tambe lo sirbi como inspiracion y pa duna mi forsa pa 
mi por sigui apesar di tur reto y desafio”, Prome Minister a 
expresa. 


Vision di Gabinete Wever-Croes ta pa crea mas inclusion 
creando mas posibilidad pa tur ciudadano, sea cu of sin 
limitacion. Enfoke di Ciclo di Bida di un persona special ta 
cuminsa desde cu e persona nace cu un limitacion fisico of 
mental. For di aki caba mester tin un bon sistema na luga pa 
asisti e mayornan y of e cuidador di e muchanan. E siguiente 
stap ta inclui e muchanan aki na scolnan adecua y ekipa pa 





cuida muchanan special. Tambe mester bin un bon plan pa 
despues di scol e muchanan aki tin un luga bon pa keda mientras 
nan mayornan ta traha. Ora nan drenta e edad hoben, mester 
percura tambe pa despues cu nan caba scol, nan por wordo 
inclui den un scol di ofishi. Tambe mester studia e posibilidad 
pa nan drenta scolnan regular. 


Den nan edad di adulto, mester inclui nan den e mercado laboral. 
Algo cu lo no bay ta facil teniendo cuenta cu e presion cu tin 
awendia den comercio cu un economia stagna. Sinembargo 
Gobierno di Aruba, pa medio di e comision aki ta studiando tur 
posibilidad pa yuda den inclusion di nos hendenan special den 
e mercado laboral. Despues di e face laboral, ta bin tambe e 
parti di cuido di salud y vivienda. 


“Ainda nos no a logra esaki, pero nos ta avansando cu pasonan 
sigur pa logra e proyectonan di inclusion. Ainda tin hopi trabou 
pa haci. Y boso ta esnan cu ta yena mi cu mas forsa pa logra 
esaki. Un danki di curason na tur e instancianan cu ta traha pa 
nos hendenan cu limitacion y pabien na tur esnan cu a wordo 
homenagea awe. Hunto nos ta mehora calidad di bida di tur 
esnan cu limitacion, cu e meta: inclusion. Pa laga ningun hende 
atras”, Prome Minister Evelyn Wever-Croes a duna di conoce. 

MINISTER OTMAR ODUBER 


MINISTER di Desaroyo Teritorial, Infrastructura y Medio Ambiente 

Un dia historico den preservacion di nos medio ambiente 


CONSEHO DI MINISTER TA APROBA 
DECRETO DECRETO GUBERNAMENTAL 
PROTEGIENDO 16 AREA NA ARUBA 


Awe ta un dia importante pa Aruba, desde aña 2013 cu 
Parlamento di Aruba na un forma unanime a aproba un mocion 
di proteccion di 16 areanan a wordo reconoci y identifica door 
di un NGO den e caso aki Aruba Birdlife Conservation (ABC) 
cu a bin cu un proposicion na Parlamento. Na momento cu 
Gobiernonan den pasado no tabata duna atencion na nos 
medio ambiente, mester sigur duna danki na gruponan priva / 
NGOs cu si tabatin e atencion aki! Cual mester reconoce! 


Minister di Desaroyo Teritorial, Infrastructura y Medio Ambiente 
Otmar Oduber a duna di conoce cu no ta pa casualidad ora 
cu a forma e Ministerio, a uni e diferente departamentonan 
hunto, tabata netamente pa cuminsa crea un balansa den e 
desaroyo di nos Pais! Pa mas cu 40 aña a conoce desaroyonan 
infrastructural economico, sinembargo Gabinete Wever - Croes 
a traves di trabou duro di parti Ministerio encarga Desaroyo 
Teritorial, Infrastructura y medio ambiente durante e ultimo 20 
lunanan. A mira e importancia di tin e carteranan aki hunto pa 
pone e accento riba desaroyo teniendo na cuenta nos medio 
ambiente. 

Diamars den conseho di Minister a aproba e toelichting pa 
loke ta trata e Landsbesluit cu ta encera e proteccion di e 16 
areanan cu e tempo ey a wordo aproba door di Parlamento. 
Diaranson Minister Otmar Oduber tabatin e honor di por a firma 
conhuntamente cu Minister di Husticia e aanbieding pa e ley 
aki por cana su caminda pa yega na Gobernador y Raad van 
Advies, pa por finalmente firma esaki. Ta trata di un proceso di 
Landsbesluit (HAM), pues e no tin e proceso largo cu mester 
pasa Parlamento di Aruba. 


DIP ta un di e departamentonan crucial den e parti di e ley 
cu ta defini e areanan specifico cu ta wordo protegi manera 
entre otro Bubali Plas. Importante pa menciona ta cu banda 
di proteccion di e areanan ta trahando riba e landsbesluit 
caminda cu lo incorpora esaki bou di e maneho di Fundacion 














Parke Aruba, conforme e beheersovereenkomst cu ta wordo 
cera cu Gobierno di Aruba, Minister Oduber a splica. 


Ta felicita Pueblo di Aruba y Parlamento di Aruba cu den forma 
unanime na aña 2013 aproba esaki, cu despues di 6 aña por 
a logra na e punto aki. Cual un bes mas ta mustra e vision di 
Gobierno pa loke ta proteccion di Aruba su naturalesa y medio 
ambiente. 


5! МИНМЕ Ч 

ROP Aruba, juli 2019 
























DIP kier invita comunidad pa 
participa den e hoorzittingen 
3 y 9 December 2019 | 5 y 6 di december 


4:00 pm - 6:00 pm 9:00 am - 11:00 am 
DIP Cantine Sala di conferencia grandi di DOW 


Tur persona cu a entrega zienswijze lo ricibi e oportunidad pa 
reuni cu DIP durante 20 minuut pa entrega y ricibi 
informacion addicional 








Ta spera di conta cu presencia di tur persona cu a entrega 
zienswijze y esnan interesa cu e proceso di ROPV, pa di e forma 
aki forma parti na e proceso di democratisering di e ROPV. 





MINISTER XIOMARA Bu Mabe 

MINISTER DI CULTURA A PRESENCIA 
CONCIERTO ‘ARUBA BO TA BENDICIONA’ 


Minister Xiomara Maduro a disfruta den compania di nos 
grandinan di varios Cas di Cuido di un bunita concierto den 
cual Gabinete Wever-Croes y specialmente e mandatario a 
ricibi bendicion pa e trabou importante cu ta wordo haci na 
beneficio di Pueblo di Aruba. 

M INEA NDIN 


"RESTORATIVE JUSTICE" UN TEMA 
INTERESANTE DI UNICEF PA DUNA E HOBEN 
PERSPECTIVA PA SIGUI CU SU BIDA 


Minister di Husticia mr. Andin Bikker siman pasa diamars 
conhuntamente cu Prome Minister mr. Evelyn Wever-Croes y 
Minister di Asuntonan Social y di Labor Sr. Glenbert Croes, 











a reuni cu un delegacion di Unicef (https://www.unicef.org.) 
Minister Bikker durante conferencia di prensa di Gobierno 
dialuna, a splica cu Unicef ta un unit di Nacionnan Uni cu ta 
concentra riba derecho di e hoben y mucha. 


Den e cuadro aki a concentra riba diferente tema interesante 
pero un di nan cu a resalta pa Minister Bikker cu ta e tema 
di 'Restorative Justice'. Minister Bikker a splica cu momento 





un hoben bin den contacto cu Husticia, hopi biaha mester 
para keto un rato pa mira, si priva e hoben di su libertad lo 
ta un solucion mas corecto of miho pe. 'Restorative Justice' 





ta regarda programanan dirigi na restaura e dafio causa na 
victimanan di crimen, pa medio di resolucion alternativo, y ta 
yuda promove e rehabilitacion y re integracion di e hoben cu 
a comete un hecho castigabel. Un hoben den un edad hoben 
tin ful su bida su dilanti anto e ora mester evalua bon como 
gobierno, con ta bay duna perspectiva na e hobennan aki. E 
hoben aki, kisas un biaha den su bida ta bin den contacto cu 
husticia y e sistema tradicional ta priva e hoben di su libertad. = 








Minister Bikker ta kere cu mester por duna e hoben perspectiva 
pa e por sigui den su bida y bira un miembro productivo y 
constructivo den comunidad. 








Gabinete Wever-Croes 

DESPUES CU A YUDA SINT MAARTEN CU E 
PASADA DI HORCAN IRMA Y MARIA 30 POLIS 
TA RICIBI NAN CONDECORACION REAL 


Tabata riba e fecha di 6 september 2017 cu nos hermana 
isla Sint Maarten a wordo azota pa horcan Irma y despues 
pa horcan maria. Sint Maarten tabata den un situacion di 
calamidad, sin coriente, awa y sin orden publico. 








Tabata e momento ey cu e Colegio di Altocomisarionan di polis 
di reino hulandes a dobla manga, traha hunto y a manda un 
cantidad di polis pa hunto duna un man na Sint Maarten. For 
di Aruba a manda 30 polis cu voluntariamente a dicidi pa duna 
un man y re-stablece orden publico na Sint Maarten. 


Awe despues di 2 afia nos a mira cu yudansa di e 30 polis 
tabata exitoso, Sint Maarten ta lantando bek riba pia. Y den e 
ocasion special aki minister di defensa hulandes a reconoce e 
30 polisnan aki pa nan balentia y esfuerso cu un condecoracion 
real. 





Na Mareniers Kazerne Savaneta a organisa un ceremonia 
special na unda tabata tin presencia di Vice-presidente di 
Parlamento Sr. Allan Howell, Minister di Husiticia Andin 
Bikker, Waarnemend Procurador Generaal Sr. Deutekom, 
Comandante di Mareniers Kazerne Savaneta Sr. Art Beekhuizen 
y Altocomisario di Polis Sr. Andrew Hoo. 


“Nos por mira bek cu e agentenan policial di Aruba a haci un 
tremendo trabou, e medaya ta un reconocimento na unda a 
para schouder cu schouder cu e militarnan durante e trabaonan 
grandi di ayudo” segun e comandante. 


Mi ta orguyoso cu 30 polis di Aruba cu no a pensa dos biaha 
y a dicidi cu ta yuda nos isla ruman cu ta den un necesidad 
grandi. Esaki ta loke nos ta para pe, pa yuda e ser humano 
y pa salvaguardia e orden publico” segun e Altocomisario di 
polis. 


Presencia di amigonan, colega y famia a mira e ocasion special 
aki dedica pa nan sernan keri. Comunidad por ta orguyoso 
con maske chikito nos isla ta. Nos tin polisnan capacita y 
profesional para cla y prepara pa yuda nos ser humanonan 
den reino hulandes den cualkier calamidad. Union ta haci forsa 





y den union hunto nos por logra mucho mas. 

GOBIERNO DI ARUBA 


MINISTER ARMANDO LAMPE 


MINISTER di Ensefiansa, Ciencia y Desaroyo Sostenibel 


E FUTURO DOCENTENAN DI MOVECION Y 
SALUD TA ORGANISA DOS DIA DI YOUTH 
OLYMPIC CAMP 








E Youth Olympic Camp aki ta consisti 
di algun actividad interactivo basa riba 
e edad di 8 pa 20 afia. E objetivo di e MOVE MORE, EAT RIGHT! 
evento ta pa amplia e conocimento 
di e atletanan riba e tema di nutricion, 


actividad fisico y branding. 


E Youth Olympic Camp lo ta consisti 
di dos dia di actividad unda lo spera 
un total di 150 mucha. Dia 1 lo ta na 
Centro Deportivo Betico Croes di 9am 
pa 3pm mientras cu dia 2 lo tana Centro 
Deportivo Franklyn Barefio di 9am pa 
1pm. Riba ambos dia lo ofrece banda di 
e actividadnan di movecion lectura riba 
Salud. Ta bon pa menciona cu lo ofrece 


un lunch na tur dos dia di evento. 


Tuma bon nota cu cada participante 
cu а inscribi pa e Youth Olympic Сатр 


mester bin cu nan shirt cu nan lo ricibi di 





nan coach. DME ni 
Pa mas informacion di e Youth Olympic 7 DECEMBER | AM = 3PM 
CENTRO DEPORTIVO BETICO CROES 
Camp por tuma contacto via email: 
ne 8 DECEMBER | 9AM - 1PM 


youth.olympic.camp@gmail.com. COMPLEHO DEPORTIVO FRANKLIN BARENO 
WWW.OLYMPICARUBA,COM 

University of Aruba: 


STUDENT AWARD CEREMONY 2018-2019 


The evening's festivities kicked off with inspirational words 
from Nurianne Arias Helder and Brian Dirkszs. 

The Aula, a converted chapel, was once a place of quiet 
contemplation; but on the evening of Friday, November 29th, 
it was filled with thunderous applause for the students who 
submitted the best thesis papers for the 2018-2019 academic 
year. 


And also it was an exciting night for student from the various 
student organizations. MAGEC Aruba,, The circle K club and 
the Studentenraad Universiteit van Aruba and our new student 
ambassadors for 2018-2019. 


The University of Aruba has a very progressive approach to 
education They're a forward-thinking academic institution 
which offers an educational experience that provides students 
with a strong academic foundation and caters to the specific 
needs of the Aruban community. 


Our students were awarded for their academic achievements 
and participation in extracurricular activities and displaying 
leadership and mentor qualities. They are now our official 
student ambassadors 2018-2019. 


The atmosphere of the Award ceremony was festive and 
excitement crackled through the air as the students received 
their awards. 


The evening ended with socialization under the stars, filling 
UA's gorgeous gardens with inspirational vibrations. 


Special thanks to all our sponsors, organizing committee, our 
musical band. Aiwales and our MC;s of the night. 


NLNE 

Team di Maneho di Calamidad Nacional: 


DECRETO GUBERNAMENTAL 1 
DECEMBER 2019 PROLONGA CU 3 DIA 
MAS: ATAKE CIBERNETICO DR. HORACIO 
E. ODUBER HOSPITAL 


E crisis cibernetico na Horacio E. Oduber Hospital a drenta 
su di dos siman di cual pa e ultimo 6 dia el a wordo maneha 


conforme loke ley ta prescribi door di un decreto gubernamental. 


Team di Maneho di Calamidad Nacional despues di a evalua e 
situation a conseha Minister President Evelyn Wever Croes cu 
ta recomendabel pa mantene e maneho di e crisis cibernetico 
di Dr. Horacio E. Oduber Hospital por medio di prolongacion 
di e decreto gubernamental conforme e ley di Calamidad, pa e 


siguiente 72 ora. 


ATAKE CIBERNETI 
DR. HORACIO E. OD 





E decreto gubernamental ta duna e Team di Calamidad 
Nacional e espacio necesario conforme ley pa mantene e crisis 
conteni y haci adaptacionnan necesario pa cu obhetivonan y 


maneho di e crisis. 
Minister President Evelyn Wever Croes mes momento ta 


sigura cu e salud di pashent y salubridad publico ta garantisa 


pa cu Hospital y Aruba. 


9. 


DECRETO GUBERNAMENTAL 

REGISTRO DI CONDOLENCIA PA PADU 
LAMPE NA ARUBAHUIS 


Arubahuis a habri un registro di condolencia pa Juan Chabaya = 
(Padu) Lampe. E gran musico, compositor y pianista Arubano 
a fayece 28 di november ultimo na edad di 99 aña. 


Minister Plenipotenciario Suplente Eddy Paris a firma e registro 
di condolencia. Despues e perso-nal di Arubahuis tambe a 
firma den e registro di condolencia. 


E registro di condolencia lo ta habri pa publico durante di 
orannan di oficina na Arubahuis pa asina demonstra respet na 
nos Tata di Cultura Padu Lampe. 

Esaki por entre 8.30am y 5.00pm. 

